Source: https://naalakkersuisut.gl/kl-GL/Tusarniaanerit/Tusarniaanerit-pereersut/2020/foertidspension
Timestamp: 2020-08-04 14:20:04+00:00
Document Index: 8741451

Matched Legal Cases: ['§ 8', '§ 8', '§ 9', '§ 19', '§ 39', '§ 39', '§ 10']

Uunga siunnersuummik tusarniaanermut tunngasoq: Siusinaartumik pensionisiat pillugit Inatsisartut inatsisaata allanngortinneqarnera pillugu Inatsisartut inatsisaat nr. xx. xx. xxx-2020-meersoq - Naalakkersuisut
Uunga siunnersuummik tusarniaanermut tunngasoq: Siusinaartumik pensionisiat pillugit Inatsisartut inatsisaata allanngortinneqarnera pillugu Inatsisartut inatsisaat nr. xx. xx. xxx-2020-meersoq
Isumaginninnermut Inatsisinillu Atuutsitsinermut Naalakkersuisoqarfik matumuuna uunga siunnersuummik nassiussivoq: Siusinaartumik pensionisiat pillugit Inatsisartut inatsisaata nr. Xx, xx. xxx 2020 allanngortinneqarnissaa pillugu pisortatigoortumik tusarniaassutigineqarnissaa.
Allannguutissatut siunnersuummi Siusinaartumik pensionisiat pillugit Inatsisartut inatsisaanni nr. 40, 9. december 2015-imeersumi, kingusinnerusukkullu allanngortinneqartumi, aalajangersakkat erseqqissaaffiginissaat siunertarineqarpoq, taamaalilluni Inatsisartut inatsisaat siunertaareersumut naapertuuttumik paasineqarniassammat.
Siusinaartumik pensionisiat pillugit Inatsisartut inatsisaata nr. 40, 9. december 2015-imeersup allanngortinnissaa pillugu siunnersuut manna §§ 8, 9, 19 aamma 39-imi aalajangersakkat allanngortinneqarnerannik imaqarpoq.
Kapitali 3-mi aalajangersakkat siunnersuuteqartoqarneratigut avinneqassapput, taamaalilluni § 8-mi paasiniaasarnerit pillugit malittarisassat pineqassallutik § 9-milu piginnaanngorsaqqinnerit pillugit malittarisassat pineqassallutik.
§ 19 siunnersuummi aalajangersakkami oqaasertaliunneqartut allanngortinneqarnissaanik imaqarpoq, taamaalilluni siusinaartumik sulisinnaajunnaarnersiutit tunniunneqartartut amerlanerpaartaannik tunineqarallarnissaq pineqarunnaarpoq, paarlattuanilli tapit siusinaartumik sulisinnaajunnaarnersiutillip massakkut aningaasarsiaasa aamma siusinaartumik sulisinnaajunnaarsiutilinnut tunniunneqartartut annertunerpaat akornanni nikingassummut naapertuuttut tunniunneqartalissammata.
Siunnersuut sulisinnaassutsimut naliliinernut naammagittaalliuutit kisimik Siusinaartumik sulisinnaajunnaarnersiutilinnut Naammagittaalliuuteqartarfimmiit suliarineqartussat taakkuinnaassasut § 39, imm. 2-mi erseqqissarneqarneranik aamma imaqarpoq. Inatsit naapertorlugu kommunalbestyrelsimit aalajangerneqartut allat § 39, imm. 1 naapertorlugu Isumaginninnermut Naammagittaalliuuteqartarfimmut naammagittaaliuutigineqarsinnaanerat allanngortinneqassanngitsoq siunnersuutaavoq. Taamaaliornikkut aalajangersagaq massakkut nassuiaatinut atuuttunut aamma § 10-mi siunertarineqartumut naapertuuttunngussaaq.
Siunnersuummut oqaaseqaataasinnaasut Isumaginninnermut Inatsisinillu Atuutsitsinermut Naalakkersuisoqarfimmut nassiunneqassapput ugguuna iian@nanoq.gl assilineralu uunga Uffe Jensen ufje@nanoq.gl.
Tusarniaanermut akissuteqarnissamut piffissaliunneqarpoq kingusinnerpaamik ulloq 15. maj 2020 nal. 16.
Ilanngussanut takussutissiaq malillugu tusarniaanermut allagaatit attuumassuteqartut ilanngunneqarput.
17 apriili 15:44:00
15 maaji 16:00:00
iian@nanoq.gl assilineralu uunga Uffe Jensen ufje@nanoq.gl
Bemærkninger til ændring af lov om førtidspension dk Bemærkninger til ændring af lov om førtidspensions kal Forslag til ændring af lov om førtidspension kal Forslag til ændring af lov om førtidspension dk
20 003752Hringssvar Forslag til Inatsisartutlov nr xx af xxxxx 2020 om ndring af Inatsisartutlov om f8rtidspension med bilag Grønlands Erhverv bemærkninger til ændring af førtidspensionsloven Hringssvar vedr forslag til Inatsisartutlov nr xx af xx xxx 2020 om ndring af Inatsisartutlov om frtidspension Hringssvar vedr ndring af Inatsisartutlov om frtidspension Høringssvar Avannaata Kommunia Høringssvar til ændring af Inatsiartutlov om førtidspension QK hringssvar ndring af lov om frtidspensiongrldk underskrevetdocx SV Hring vedrrende forslag til Inatsisartutlov nr xx af xx xxx 2020 om ndring af Inatsisartutlov om f8rtidspension offentlig Tilioq hringssvar Forslag til Inatsisartutlov nr xx af xx xxx 2020 om ndring af Inatsisartutlov om ff8rtidspension Tusarniut frtidspension 110520